Butaan
Butaan (C4H10, mille struktuurivalem on CH3CH2CH2CH3, inglise butane) on nelja süsinikuaatomiga alkaan, värvusetu ja väga kergesti süttiv gaas. Butaani keemistemperatuur on –0,5 ja sulamistemperatuur –138. Butaan on laialdaselt kättesaadav kui välgumihkligaas. Butaan leiab noorte seas tarvitamist rekreatiivsetel eesmärkidel, põhjustades eufooriat. Samas on gaasi sissehingamine ohtlik, sest see takistab tarvitamise järel õhust hapniku normaalset omastamist. Hapnikuvaeguse ja muude kõrvaltoimete tagajärjed võivad olla eluohtlikud. Näiteks 15. augustil 2013 suri Pärnus välgumihkligaasi hinganud 13-aastane poiss.